เดือนมิถุนายนเป็นประจำเดือน 2 รอบ รอบแรกเป็นตอนต้นเดือน รอบสองเป็นตอนเกือบสิ้นเดือน ประจำเดือนหายได้อาทิตย์กว่า แล้วมีอะไรแฟน เมื่อวานมีตกขาวสีน้ำตาล วันนี้มีเลือดออกจากช่องคลอด อันนี้ปกติไหมคะ หรือว่าเป็นอะไร
สวัสดีค่ะ หากประจำเดือนมาตอนต้นเดือน และมาอีกครั้งตอนปลายเดือน ซึ่งก็น่าจะมีระยะห่างที่มากกว่า 21 วัน ถือว่าปกติส่วนการที่ประจำเดือนหมดไป 1 สัปดาห์กว่า แล้วได้มีตกขาวสีน้ำตาล และเลือดออกจากช่องคลอด อาจเกิดจาก- เลือดออกช่วงไข่ตก โดยเลือดจะออกในช่วงกึ่งกลางของรอบประจำเดือน ปริมาณเล็กน้อย และออกเพียงแค่ 1 วัน- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกในช่วงก่อนหน้านั้น อาจไม่ใช่ประจำเดือนก็ได้- มีการอักเสบติดเชื้อในโพรงมดลูก แต่มักมีอาการปวดท้องน้อยร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้นแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือมีปวดท้องน้อย ก็ควรไปพบสูติ-แพทย์เพื่อตรวจหาสาเหตุค่ะ ทั้งนี้ หากนอกจากเมื่อวาน ในช่วงก่อนหน้านั้น ได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ